

|  |  |  |  |  |  |
| --- | --- | --- | --- | --- | --- |
| Liisa-Ly Pakostajustiitsministerinfo@just.ee | Teie | 22.07 | 2024 | a nr |  |
| Meie | 19.08 | 2024 | a nr 10-3/23-2 |  |

**Kohtuhaldusmudeli muutmine**

Lugupeetud Liisa – Ly Pakosta

Täname võimaluse eest avaldada arvamust eelnõu projektile. Tegime kohtuülese arutelu, kus arutasime eelnõud. Väljatöötamise kavatsusega võrreldes sisulisi ettepanekuid ei tulnud. Eelnõu pinnalt on keeruline hoomata muudatuste ulatust ja ka seda, kuidas täpselt muudatused tööle hakkavad.

Soovin märkida, et võrreldes väljatöötamiskavatsusega on oluliselt muutunud kohtute haldus- ja arendusnõukogu (KHN) liikmete arv. Selline koosseis ei taga optimaalset töökorraldust ning KHN ei hakka täitma talle pandavaid ülesandeid efektiivselt. Nagu ka eelnõu seletuskiri märgib, siis senisest nõuandvast ja kooskõlastavast organist saab kohtuhalduse strateegilise tasandi otsustuskogu. Otsustuskogu ei saa koosneda nii paljudest inimestest. Kohtusüsteemivälistel isikutel ei ole otsest puutumust otsustada kohtusüsteemi siseseid küsimusi. KHN peaks hakkama käima koos 1-2 korda kuus, lisaks sellele peaks kohtumiste vahel toimuma aktiivne ettevalmistav töö. On väga kaheldav, kas kohtusüsteemivälised liikmed jõuavad sellise koormusega kohtusüsteemi oma muu töö kõrvalt panustada. Alternatiiviks võiks olla nende isikute kaasamine sõnaõigusega teemade arutamisele, mis eeldab nende kompetentsi.

Lugupidamisega

Liina Naaber-Kivisoo

Viru Maakohtu esimees